CELEX: 62013CA0254
Language: sl
Date: 2014-10-02 00:00:00
Title: Zadeva C-254/13: Sodba Sodišča (sedmi senat) z dne 2. oktobra 2014 (predlog za sprejetje predhodne odločbe Hof van beroep te Brussel – Belgija) – Orgacom BVBA proti Vlaamse Landmaatschappij (Predhodno odločanje — Dajatve, ki imajo enak učinek kot carina — Notranja obdavčenja — Dajatev na uvoz gnojila živalskega izvora, uvoženega v regijo Flamsko — Člena 30 PDEU in 110 PDEU — Dajatev, ki jo dolguje uvoznik — Različne dajatve glede na to, ali je gnojilo živalskega izvora uvoženo ali izvira iz regije Flamske)

24.11.2014   
            
            
               SL
            
            
               Uradni list Evropske unije
            
            
               C 421/12
            
         Sodba Sodišča (sedmi senat) z dne 2. oktobra 2014 (predlog za sprejetje predhodne odločbe Hof van beroep te Brussel – Belgija) – Orgacom BVBA proti Vlaamse Landmaatschappij
   (Zadeva C-254/13) (1)
   
   ((Predhodno odločanje - Dajatve, ki imajo enak učinek kot carina - Notranja obdavčenja - Dajatev na uvoz gnojila živalskega izvora, uvoženega v regijo Flamsko - Člena 30 PDEU in 110 PDEU - Dajatev, ki jo dolguje uvoznik - Različne dajatve glede na to, ali je gnojilo živalskega izvora uvoženo ali izvira iz regije Flamske))
   2014/C 421/15
   Jezik postopka: nizozemščina
   
      Predložitveno sodišče
   
   Hof van beroep te Brussel
   
      Stranki v postopku v glavni stvari
   
   
      Tožeča stranka: Orgacom BVBA
   
      Tožena stranka: Vlaamse Landmaatschappij
   
      Izrek
   
   Člen 30 PDEU nasprotuje dajatvi, kakršna je ta, določena v členu 21(5) dekreta regije Flamske z dne 23. januarja 1991 o varstvu okolja pred onesnaževanjem z gnojili, kakor je bil spremenjen z dekretom z dne 28. marca 2003, ki se uporablja samo pri uvozu presežne količine gnojil, sestavljene tako iz živalskih kot drugih vrst gnojil, v regijo Flamsko in se pobere od uvoznika, medtem ko se dajatev na presežne količine gnojila, proizvedene na flamskem ozemlju, pobere od proizvajalca, ter se izračuna na drugačne načine kot veljajo za izračun zadnjenavedene dajatve. V zvezi s tem ni pomembno, da država članica izvora, iz katere so presežne količine gnojil živalskega izvora uvožene v regijo Flamsko, uporablja zmanjšanje obdavčitve, če gre za izvoz teh presežkov v druge države članice.
   
      (1)  UL C 207, 20.7.2013.